CELEX: 62021TN0727
Language: el
Date: 2021-11-09 00:00:00
Title: Υπόθεση T-727/21: Προσφυγή-αγωγή της 9ης Νοεμβρίου 2021 — TO κατά EASO

10.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/37
            
         
      Προσφυγή-αγωγή της 9ης Νοεμβρίου 2021 — TO κατά EASO
      (Υπόθεση T-727/21)
      (2022/C 11/52)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: TO (εκπρόσωπος: É. Boigelot, δικηγόρος)
      
         Καθής-Εναγομένη: Ευρωπαϊκή Υπηρεσία Υποστήριξης για το Άσυλο (EASO)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση που τέθηκε σε ισχύ την 1η Ιανουαρίου 20[21] και η οποία φέρεται να εκδόθηκε στις 18 Δεκεμβρίου 202[0], της οποίας η προσφεύγουσα-ενάγουσα έλαβε γνώση στις 4 Ιανουαρίου 2021 μέσω του ηλεκτρονικού συνδέσμου [εμπιστευτικό στοιχείο] (1), και η οποία εκδόθηκε από [εμπιστευτικό στοιχείο], καθόσον με την εν λόγω απόφαση δεν παρατείνεται κατά ένα ακόμη έτος, ήτοι έως τις 31 Δεκεμβρίου 2021, ο πίνακας επιτυχόντων με τα ακόλουθα στοιχεία [εμπιστευτικό στοιχείο] του οποίου η ισχύς έληγε στις 31 Δεκεμβρίου 2020·
               
            
                  —
               
               
                  ως εκ τούτου, να επαναφέρει και να παρατείνει την ισχύ του πίνακα επιτυχόντων, όπως έπραξε και με τους 44 λοιπούς πίνακες των οποίων η ισχύς παρατάθηκε με την προσβαλλόμενη απόφαση, κατά ένα έτος από την επαναφορά του και, κατά συνέπεια, να διορίσει την προσφεύγουσα-ενάγουσα στον ανώτερο βαθμό AST 3·
               
            
                  —
               
               
                  να υποχρεώσει την καθής-εναγόμενη να καταβάλει στην προσφεύγουσα-ενάγουσα αποζημίωση για τη ζημία που υπέστη καθώς και χρηματική ικανοποίηση λόγω της ηθικής της βλάβης, η οποία αντιστοιχεί:
                  
                              —
                           
                           
                              στη διαφορά των αποδοχών που λαμβάνει ένας νυν AST 1, κλιμάκιο 3 και εκείνων που λαμβάνει ένας AST 3, κλιμάκιο 1, υπολογιζόμενη για περίοδο πέντε ετών αρχόμενη από την 1η Ιανουαρίου 2021, και λαμβάνουσα υπόψη απώλεια ευκαιριών υπολογιζόμενη σε 75 %·
                           
                        
                              —
                           
                           
                              στη διαφορά μεταξύ των συνταξιοδοτικών δικαιωμάτων που αναγνωρίζονται σε ένα νυν AST 1, κλιμάκιο 3 και έναν AST 3, κλιμάκιο 1, υπολογιζόμενη ομοίως για περίοδο πέντε ετών αρχόμενη από την 1η Ιανουαρίου 2021, και λαμβάνουσα υπόψη απώλεια ευκαιριών υπολογιζόμενη σε 75 %·
                           
                        
                              —
                           
                           
                              σε ποσό ύψους 7 500 ευρώ για την προκληθείσα ηθική βλάβη·
                           
                        
                              —
                           
                           
                              σε προσωρινό ποσό ύψους 1 ευρώ για την απώλεια καλύψεως από το ταμείο ασφαλίσεως ασθενείας·
                           
                        
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής της η προσφεύγουσα-ενάγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται παραβίαση της αρχής της δικαιολογημένης εμπιστοσύνης και έλλειψη αιτιολογήσεως της προσβαλλομένης αποφάσεως.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της απαγορεύσεως των διακρίσεων, του άρθρου 1δ, παράγραφος 1, του Κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: ΚΥΚ), και των άρθρων 27 και 29, παράγραφος 1, τρίτο και τέταρτο εδάφιο, του ΚΥΚ.
               
            
                  3.
               
               
                  Με τον τρίτο λόγο προβάλλεται παράβαση του άρθρου 12α του ΚΥΚ, παραβίαση της αρχής της χρηστής διοικήσεως, παράβαση του καθήκοντος μέριμνας, και υπέρβαση ή κατάχρηση εξουσίας.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της αναλογικότητας.
               
            
         (1)  Μη δημοσιοποιούμενα εμπιστευτικά στοιχεία.